Izziņa par atzinumos sniegtajiem iebildumiem

|  |
| --- |
| **Ministru kabineta rīkojuma projektam “Par iekārtu sarakstu emisijas kvotu sadalei 2021.-2025. gadam” un tā sākotnējās ietekmes novērtējuma ziņojumam (anotācijai)** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| 1 | **Noteikumu projekta anotācijā sākotnējās redakcijas nav** | **Ekonomikas ministrija, 16.04. atzinums Nr. 3.1-20/2021/103:**1)Ņemot vērā, ka rīkojuma projekts ir Ministru kabineta 2019. gada 14. septembra rīkojuma Nr.458 “Par iekārtu sarakstu emisijas kvotu sadalei 2021.-2025. gadam” (turpmāk – rīkojums) grozījums, lūgums anotācijā sniegt detālus datus par rīkojuma projekta ietekmi uz katru Eiropas Savienības Emisijas kvotu tirdzniecības sistēmā iekļauto Latvijas komersantu, sniedzot detālus datus par katra komersanta rīkojumā un rīkojuma projektā noteikto emisijas kvotu apjoma izmaiņām, kā arī lūgums iekļaut datus par katra komersanta emisijas kvotu piešķīrumu 2020.gadā un 2021.gadā.**Ekonomikas ministrija, 22.04. atzinums Nr. 3.1-20/2021/110:**Uzturot Ministrijas 2021.gada 16.aprīļa atzinumā Nr. 3.1-20/2021/103 iekļauto pirmo iebildumu, norādām, ka ir īpaši svarīgi, apstiprinot jebkādu tiesību aktu, sniegt Ministru kabineta locekļiem pilnīgu informāciju par tiesību akta projekta ietekmi uz komersantiem un sabiedrību, lai Ministru kabineta locekļi uzņemtos pilnīgu atbildību par šī tiesību akta ietekmi uz sabiedrības izmaksām. Tāpēc anotācijā iekļautais vidējais emisijas kvotu apjoma samazinājums visiem Eiropas Savienības Emisijas kvotu tirdzniecības sistēmas (turpmāk – ES ETS) Latvijas operatoriem kopā pēc būtības nesniedz pilnīgu informāciju par rīkojuma projekta ietekmi uz komersantiem un sabiedrību, jo ES ETS ir iekļauti dažādi komersanti – centralizētās siltumapgādes komersanti un dažādu tautsaimniecības nozaru rūpnieciskās ražošanas komersanti. Tāpēc uzskatām, ka anotācijā ir jāiekļauj uzskatāmi dati par emisijas kvotu piešķīruma izmaiņām salīdzinot rīkojuma projektu ar Ministru kabineta 2019. gada 14. septembra rīkojumā Nr.458 “Par iekārtu sarakstu emisijas kvotu sadalei 2021.-2025. gadam” noteikto emisijas kvotu apjomu, kā arī salīdzinot ar 2020.gada emisijas kvotu piešķīrumu vismaz sadalījumā pa komersantu tipiem. | **Daļēji ņemts vērā**   |  | Papildināts anotācijas I. sadaļas 2. punkts.Pievienots anotācijas pielikums uz piecām lapām. |
| 2 | **Noteikumu projekta anotācijā sākotnējās redakcijas nav**  | **Ekonomikas ministrija, 16.04. atzinums Nr. 3.1-20/2021/103:**2) Lūgums anotācijas II sadaļas 2.punkta 2.rindkopu izteikt šādā redakcijā:“Latvijā politiski tiek atbalstīta ambicioza klimata politika, tai skaitā ES ETS sektorā, kurā Latvija iesaistījusies jau kopš 2005. gada. Vienlaikus paredzams, ka rīkojuma projektā piemēroto līmeņatzīmju samazināšana negatīvi ietekmēs Eiropas Savienības Emisijas kvotu tirdzniecības sistēmā iekļautos Latvijas komersantus, kas sekojoši var radīt negatīvu ietekmi uz atsevišķām tautsaimniecības nozarēm un sabiedrību. Samazināto līmeņatzīmju piemērošana un emisijas kvotu piešķīruma samazinājums centralizētās siltumapgādes operatoriem palielinās siltumenerģijas tarifus minētajām sistēmās pieslēgtajiem lietotājiem, savukārt samazināto līmeņatzīmju piemērošana citiem komersantiem varētu ietekmēt to produkcijas ražošanas izmaksas un konkurētspēju.”Norādām, ka šobrīd nav politiski atbalstīti nekādi mērķi, izņemot kopējā Eiropas Savienības siltumnīcefekta gāzu emisiju samazināšanas mērķa palielināšana līdz -55%, un šobrīd spēkā ir tie mērķi, kas ir noteikti Latvijas Nacionālajā enerģētikas un klimata plānā 2021.-2030.gadam.Norādām, ka detalizētus argumentus par Komisijas 2021. gada 12. marta īstenošanas regulas (ES) 2021/447, ar ko nosaka pārskatītās līmeņatzīmju vērtības bezmaksas emisijas kvotu iedalei 2021.–2025. gada periodam saskaņā ar Eiropas Parlamenta un Padomes Direktīvas 2003/87/EK 10.a panta 2. punktu (turpmāk – regula 2021/447) ietekmi Ekonomikas ministrija sniedza Vides aizsardzības un reģionālās attīstības ministrijai, kad tika skaņots Latvijas viedoklis (pozīcija) pirms regulas 2021/447 apstiprināšanas. Atgādinām, ka Ekonomikas ministrija uzturēja negatīvu viedokli par minēto regulu. | **Daļēji ņemts vērā** |  | Precizēta anotācijas II. sadaļas 2.punkta 2.rindkopa. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Elektroniskajai saskaņošanai nosūtīts 2021.gada 19.aprīlī. |
|  |  |
| Saskaņošanas dalībnieki | Finanšu ministrija (14.04.2021.)Tieslietu ministrija (12.04.2021.)Ekonomikas ministrija (16.04.2021.)Finanšu ministrija (22.04.2021.)Tieslietu ministrija (19.04.2021.)Ekonomikas ministrija (22.04.2021.) |
|    |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Finanšu ministrija, Tieslietu ministrija, Ekonomikas ministrija |
|    |  |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    |  |
|    |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1 | **Noteikumu projekta anotācijā 2. punktā iekļautā rindkopa:**“Līdz brīdim, kad stājas spēkā regula 2021/447 stājas spēkā, būtu nepieciešams saskaņot šo rīkojuma projektu ar iesaistītajām iestādēm, jo noteikumu projekta regulējums ir nepieciešams ES ETS 4. perioda darbībai, kas uzsākās 2021. gada 1. janvārī. Rīkojuma projekts tiks nosūtīts pieņemšanai Ministru Kabinetā tikai pēc augstāk minētās regulas grozījumu stāšanās spēkā.” | **Ekonomikas ministrija, 16.04. atzinums Nr. 3.1-20/2021/103:**3) Lūgums precizēt anotācijas I sadaļas 2.punktā iekļauto rindkopu: “Līdz brīdim, kad regula 2021/447 stājas spēkā, būtu nepieciešams saskaņot šo rīkojuma projektu ar iesaistītajām iestādēm, jo noteikumu projekta regulējums ir nepieciešams ES ETS 4. perioda darbībai, kas uzsākās 2021. gada 1. janvārī. Rīkojuma projekts tiks nosūtīts pieņemšanai Ministru Kabinetā tikai pēc augstāk minētās regulas grozījumu stāšanās spēkā.”, vienlaikus skaidrojot, kāpēc rīkojuma projektu bija jāsaskaņo ar iesaistītajām iestādēm pirms regulas 2021/447 spēkā stāšanās un skaidrojot, kāds noteikumu projekts un kādi regulas grozījumi šajā rindkopā ir minēti.Vienlaikus Ekonomikas ministrija izsaka priekšlikumu, lūdzot anotācijas tekstā precizēt tajā iekļauto informāciju par regulas 2021/447 spēkā stāšanos, piemēram šādā teikumā: “Pārskatītās līmeņatzīmes noteiktas regulā 2021/447, kas stāsies spēkā 2021. gada 4. aprīlī.” | **Ņemts vērā** | Precizēts anotācijas I. sadaļas 2. punkts:Minētā rindkopa svītrota, jo zaudējusi aktualitāti. |

Atbildīgā amatpersona:

Klimata pārmaiņu departamenta

Klimata pārmaiņu un adaptācijas politikas vecākā eksperte

Ilze Kamarūte 66016702

Ilze.Kamarute@varam.gov.lv